

# Event Details

- **Event Name**: "Στον Κίσσαβο με JEEPS - ΓΗ ΟΛΥΜΠΟΥ - 3 Hills by Svoura"
- **Event Start and End Date**: Sat, 23 May, 2026 at 07:30 am – Sun, 24 May, 2026 at 08:30 pm (+03:00)
- **Event Description**: Ξεκινάμε το Σάββατο το πρωί 23 Μαϊου από Θεσσαλονίκη (Βασιλικό Θέατρο &amp; One Salonica) με πρώτο προορισμό τον Κίσσαβο και συγκεκριμένα το Ομόλιο!

Ο Κίσσαβος είναι βουνό της Θεσσαλίας, γνωστό επίσης με το όνομα Όσσα. 
Η κορυφή Προφήτης Ηλίας έχει υψόμετρο 1.978 μέτρα, ενώ πρόσφατα μετονομάστηκε σε Κώστας Παλαμιώτης. Τα πυκνά δάση από έλατα, οξιές, δρύες, καστανιές και τα άφθονα νερά του, του προσδίδουν ένα ποιητικό μεγαλείο και τον χαρακτηρίζουν ως Βοτανικό Κήπο με πολλούς υδάτινους δρόμους, λίμνες και φαράγγια. Στους ορεινούς όγκους του Κισσάβου υπάρχουν αγριογούρουνα ζαρκάδια, λαγοί, φασιανοί, πέρδικες κ.ά.

Στο Ομόλιο, ένα από τα πιο αρχαία χωριά της Θεσσαλίας, θα επιβιβαστούμε στα οχήματα 4Χ4 της “Trekking Hellas Θεσσαλίας” και θα ξεκινήσουμε να ανακαλύπτουμε, άλλοτε από ασφάλτινους δρόμους και άλλοτε από χωμάτινους, καινούρια σημεία ενδιαφέροντος!

Πρώτη μας στάση τα Αμπελάκια! Παραδοσιακός οικισμός του νομού Λάρισας, χτισμένος στις βορειοδυτικές πλαγιές του όρους Όσσα στην είσοδο της κοιλάδας των Τεμπών.

Το χωριό φημίζεται για τα σπουδαία αρχοντικά του καθώς γνώρισε πολύ μεγάλη οικονομική ανάπτυξη κατά το παρελθόν, χάρη στην επεξεργασία και την βαφή νημάτων με κόκκινο χρώμα που παρήγαγαν από την επεξεργασία του φυτού ριζάρι.

Στα Αμπελάκια σώζονται σήμερα αρκετά καλοδιατηρημένα πετρόχτιστα αρχοντικά, παραδοσιακές πέτρινες βρύσες, γραφικά σοκάκια που φανερώνουν παλαιότερες εποχές ακμής.

Εμείς θα επισκεφτούμε ένα από τα πιο σημαντικά εκκλησιαστικά αξιοθέατα στα Αμπελάκια, τον ξυλόγλυπτο μονόχωρο ναό του Αγίου Γεωργίου. Κτίστηκε μεταξύ 1480 και 1520 και είναι ο μοναδικός που έχει εικόνα του Αη Γιώργη σε θρόνο.

Θα δούμε και θα επισκεφτούμε το αναστηλωμένο αρχοντικό του Μολά που στεγάζει το Λαογραφικό και Ιστορικό Μουσείο, καθώς και το επιβλητικό τριώροφο σπίτι του Γεωργίου Μαύρου (Σβαρτς).

Συνεχίζουμε νοτιοανατολικά, μέχρι το χωριό Σπηλιά.
Μία σύντομη περιήγηση στο χωριό και από έναν χωμάτινο δρόμο καταλήγουμε στο γυναίκειο πολυεθνικό μοναστήρι, Ιερά Μονή Τιμίου Προδρόμου Ανατολής. 
Στα 1100 μ. υψόμετρο, σε κλιματικές και γεωφυσικές συνθήκες “απομόνωσης” από λιπάσματα, φυτοφάρμακα και κάθε άλλη ρύπανση, επιδιώκοντας διατροφική αυτάρκεια, το μοναστήρι ασχολείται τα τελευταία 30 χρόνια με τη συλλογή παραδοσιακών σπόρων και τη διάθεσή τους στην Ελλάδα και σε όλο τον κόσμο.
Η Μονή ιδρύθηκε και οργανώθηκε από τον οσιομάρτυρα Άγιο Δαμιανό, τον εν Κισσάβω, το 1550 περίπου.

Η ξενάγηση αυτή είναι μια πραγματικά ΜΟΝΑΔΙΚΗ εμπειρία!!!

Συνεχίζουμε προς το μαγευτικό Μεταξοχώρι! Εδώ που όλα είναι αλλιώς!

Ένα χωριό που καθόλου τυχαία δεν επέλεξαν να ζουν οι μεταξοσκώληκες, αλλά και πολλοί γνωστοί τραγουδιστές της εποχής μας!

Αφηνόμαστε στις υπέροχες αφηγήσεις του local συνοδού μας Ρούλη Σουλιώτη και στην μοναδική του ξενάγηση.

Περπατώντας ανηφορικά θα συναντήσουμε τον βράχο του Κοσμά του Αιτωλού. Στον ευλογημένο αυτόν τόπο βρίσκεται ένας βράχος για τον οποίο έκανε μια προφητεία ο Κοσμάς ο Αιτωλός που πέρασε από εκεί το 1765 και κάνοντας κήρυγμα προφήτευσε πως όταν ο βράχος αυτός σκιστεί στα δύο από ένα δέντρο τότε την ανθρωπότητα θα την βρουν πολλά δεινά. Μάλιστα τότε οι κάτοικοι τον χλεύασαν για την προφητεία του αυτή. Σήμερα ο βράχος στέκει εκεί, αλλά έχει όντως σκιστεί στα δυο καθώς μέσα του μεγάλωσε μια μεγάλη μελικοκιά. Μια εικόνα που πραγματικά προκαλεί δέος!

Ελεύθερος χρόνος για καφέ, μεζεδάκια, τσιπουράκια, ωραίες γεύσεις και άπειρες φωτογραφίες στον παραδοσιακό καφενέ κάτω από τα πλατάνια!

Διασχίζουμε την Αγιά και κατευθυνόμαστε στην παραλία του Αγιόκαμπου!

Εκεί θα τακτοποιηθούμε στο “Golden Beach Hotel” που θα μας φιλοξενήσει.

λεύθερος χρόνος για ξεκούραση και βόλτα στην παραλία!


Κυριακή 24 Μαϊου 2026

Απολαμβάνουμε ένα δυναμωτικό πρωινό, αποχαιρετούμε την Κάρμεν και το staff του "Golden Beach Hotel" και …ήρθε η ώρα για Όλυμπο!

Πρώτος προορισμός της ημέρας είναι η Πλάκα Λιτοχώρου και συγκεκριμένα η θέση Κυπαρισσιά, όπου βρίσκεται το Βιο-Κτήμα “ΓΗ ΟΛΥΜΠΟΥ”.

Στην ΓΗ ΟΛΥΜΠΟΥ η παραγωγή μελιού στηρίζεται σε μια σειρά από παραδοσιακές μεθόδους οι οποίες συνδυαζόμενες με τις μοντέρνες τεχνολογίες και αναλύσεις διασφαλίζουν την ασφάλεια, την ποιότητα και τη συνέπεια των προϊόντων της.

Εδώ, κάτω από την μεγάλη βελανιδιά, θα μας περιμένει ο Δημήτρης για να μας μεταφέρει με τον δικό του μοναδικό τρόπο τις γνώσεις του για την μελισσοκομία.

Δεν είναι καθόλου τυχαίο που λένε ότι η μέλισσα είναι το πιο χρήσιμο έντομο πάνω στη γη!
Θα γευτούμε τα είδη μελιού που παράγονται στο αγρόκτημα, θα μάθουμε για τις εξαιρετικά ωφέλιμες ιδιότητες της γύρης και της πρόπολης.

Τέλος, θα τρυγήσουμε μια κηρύθρα και θα δούμε πώς παράγεται το καλό μέλι, χωρίς προσθήκη χημικών ουσιών.

Με έναν πολύ διαδραστικό τρόπο αλλά και αρκετό χιούμορ, ο Δημήτρης θα μας κάνει να λατρέψουμε τις μέλισσες και το βραβευμένο μέλι του Ολύμπου!!!

Έφτασε το μεσημέρι και είναι η ώρα να επισκεφτούμε τον οικισμό Πλατανάκια στην περιοχή του Δίου και συγκεκριμένα την όμορφη ταβέρνα “Άγιος Διονύσιος”!

Εδώ, σε έναν καταπράσινο χώρο μέσα στην φύση, ο Νικόλας και η ομάδα του θα μας προσφέρουν ένα πεντανόστιμο γεύμα με σαλάτες, ορεκτικά, ντόπια κρεατικά αλλά και νηστίσιμες επιλογές, με κρασάκι, όπως πάντα οργανωμένα, σβουρίστικα και παρεϊστικα!!!

Τί καλύτερο μετά το φαγητό μας από μια επίσκεψη στις υπέροχες εγκαταστάσεις του “3 Hills Boutique Hotel” στον Τρίλοφο Πιερίας!

Είτε στην άνεση και την αρμονία του εσωτερικού χώρου της καφετέριας, είτε στον καταπράσινο εξωτερικό της χώρο θα απολαύσουμε τον απογευματινό καφέ μας ή άλλο ρόφημα της αρεσκείας μας!

Όσοι επιθυμείτε, στον Ιππικό Όμιλο του 3Hills θα έχετε την ευκαιρία να γνωρίσετε το άλογο, και να απολαύσετε μια βόλτα με τον "νέο σας φίλο", πάντα με ασφάλεια και την συνοδεία ενός εκπαιδευτή!

Κάπως έτσι αργά το απόγευμα κλείνει αυτό υπέροχο Σ/Κ και παίρνουμε τον δρόμο της επιστροφής με πολλές εμπειρίες και ιστορίες να διηγηθούμε στους φίλους μας!!!


ΤΙΜΗ ΣΥΜΜΕΤΟΧΗΣ / ΑΤΟΜΟ σε δίκλινο δωμάτιο και άνω: 185€
ΕΠΙΒΑΡΥΝΣΗ ΜΟΝΟΚΛΙΝΟΥ: 40€
Λόγω ΠΟΛΥ περιορισμένου αριθμού δωματίων, όσοι ενδιαφέρεστε για μονόκλινο επικοινωνήστε μαζί μας το συντομότερο δυνατό.

ΣΤΗΝ ΤΙΜΗ ΣΥΜΠΕΡΙΛΑΜΒΑΝΟΝΤΑΙ:
- Μεταφορά με λεωφορείο και όλες οι ενδιάμεσες μετακινήσεις
- Διανυκτέρευση στο “Golden Beach Hotel” στον Αγιόκαμπο
- Τέλος ανθεκτικότητας / δωμάτιο / διανυκτέρευση
- Πρωινό
- Η Τζιπάδα στον Κίσσαβο με οχήματα 4Χ4 της Trekking Hellas Θεσσαλίας
- Σάντουιτς &amp; Snack κατά την διάρκεια της Τζιπάδας
- Εισιτήριο &amp; ξενάγηση στο Λαογραφικό Μουσείο Αμπελακίων
- Εισιτήριο &amp; ξενάγηση στο Αρχοντικό Σβάρτς
- Ξενάγηση στην Ιερά Μονή Τιμίου Προδρόμου Ανατολής
- Ξενάγηση από local συνεργάτη στο Μεταξοχώρι
- Σεμινάριο μελισσοκομίας στο Βιο-Κτήμα ΓΗ ΟΛΥΜΠΟΥ
- Γευστική δοκιμή των μελιών που παράγει το Βιο-Κτήμα
- Πλήρες γεύμα με κρασί στην ταβέρνα “Άγιος Διονύσιος” στα Πλατανάκια
- 2 έμπειροι συνοδοί του γραφείου μας
- 2 εξοπλισμένα φαρμακεία εκδρομής
- Λήψη και διανομή φωτογραφιών της εκδρομής
- Οργάνωση &amp; συντονισμός από το Svoura Traveller’s Club
- Ασφάλεια αστικής ευθύνης
- 3€ credits στην Svoura Member’s Card σας
- ΦΠΑ

ΤΡΟΠΟΣ ΚΡΑΤΗΣΗΣ:
Για κρατήσεις στέλνετε ονοματεπώνυμο, κινητό τηλέφωνο &amp; e-mail των συμμετεχόντων στο info@svoura.eu ή με μήνυμα στο messenger της σελίδας μας.

Αριθμός Μητρώου Τουριστικών Επιχειρήσεων:
ΜΗ.Τ.Ε : 01.02.Ε70.00.00313.01

Για οποιαδήποτε απορία ή διευκρίνιση μη διστάσετε να επικοινωνήσετε μαζί μας στο 6982 05 58 59 (Δευτέρα έως Παρασκευή 10:00 – 18:00)

Εάν είναι η πρώτη σας εκδρομή μαζί μας, θα λάβετε δωρεάν την προσωπική σας Svoura Member’s Card!

***Η πολιτική ακυρώσεων του γραφείου μας είναι η εξής:
Επιστροφή ολόκληρου του χρηματικού ποσού για ακύρωση συμμετοχής από εσάς, μπορεί να γίνει μέχρι και 20 ημέρες πριν από την ημέρα έναρξης της εκδρομής. Επιστροφή 50% του χρηματικού ποσού (παρακράτηση 50%) για ακύρωση συμμετοχής μπορεί να γίνει μέχρι και 10 ημέρες πριν από την ημέρα έναρξης της εκδρομής. Σε διαφορετική περίπτωση δεν γίνεται επιστροφή λόγω των προγραμματισμένων εξόδων της εκδρομής.
Παρόλα αυτά εάν οι θέσεις της εκδρομής καλυφθούν, θα σας γίνει επιστροφή χρημάτων στο 100%.

Join our Club και μην ξεχνάτε ποτέ:
Life is moments! Buy memories not things!!!
- **Event URL**: https://allevents.in/larisa/Στον-Κίσσαβο-με-jeeps-ΓΗ-ΟΛΥΜΠΟΥ-3-hills-by-svoura/200029839859010
- **Event Categories**: trips-adventures
- **Interested Audience**: 
  - total_interested_count: 10

## Ticket Details

- **Ticket URL**: http://facebook.com/200029839859010?utm_source=AllEvents.in&utm_medium=event-discovery-platform&utm_campaign=larisa-events

## Event venue details

- **city**: Larisa
- **state**: LR
- **country**: Greece
- **location**: Αμπελάκια Λάρισας
- **lat**: 39.85355652
- **long**: 22.556080985
- **full address**: Αμπελάκια Λάρισας, Rapsáni, Larisa, Greece

## Event Organizer details

- **affiliate_id**: 2
- **organizer**: Svoura Traveller's Club (https://allevents.in/org/svoura-travellers-club/17044579)

## Event gallery

- **Alt text**: banner
  - **Image URL**: https://cdn-az.allevents.in/events9/banners/479bb6d8c8976be49d6728528de9d2c0f6a71d85548aefe614d1ac04da8fbb97-rimg-w1062-h690-dc304718-gmir?v=1774691877
- **Alt text**: thumbnail
  - **Image URL**: https://cdn-az.allevents.in/events9/banners/587852161389b2c88ea9ec4c62abfb39e2e89b4384fb8bf06ea53aeae03625b4-rimg-w300-h300-dc0478d7-gmir?v=1774691877

## FAQs

- **Q**: When is the event happening?
  - **A:** Sat, 23 May, 2026 at 07:30 am (+03:00)
- **Q**: Where is the event happening?
  - **A:** Αμπελάκια Λάρισας, Rapsáni, Larisa, Greece
- **Q**: Who is organizing the event?
  - **A:** Svoura Traveller's Club
- **Q**: What type of event is this?
  - **A:** trips-adventures
- **Q**: Where can I find ticket details about "Στον Κίσσαβο με JEEPS - ΓΗ ΟΛΥΜΠΟΥ - 3 Hills by Svoura" ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "&quot;Στον Κίσσαβο με JEEPS - ΓΗ ΟΛΥΜΠΟΥ - 3 Hills by Svoura&quot;",
        "image": "https://cdn-az.allevents.in/events9/banners/479bb6d8c8976be49d6728528de9d2c0f6a71d85548aefe614d1ac04da8fbb97-rimg-w1062-h690-dc304718-gmir?v=1774691877",
        "startDate": "2026-05-23T07:30:00+03:00",
        "endDate": "2026-05-24T20:30:00+03:00",
        "url": "https://allevents.in/larisa/Στον-Κίσσαβο-με-jeeps-ΓΗ-ΟΛΥΜΠΟΥ-3-hills-by-svoura/200029839859010",
        "eventStatus": "https://schema.org/EventScheduled",
        "location": {
            "@type": "Place",
            "name": "Αμπελάκια Λάρισας",
            "address": {
                "@type": "PostalAddress",
                "streetAddress": "Rapsáni, Larisa, Greece",
                "addressLocality": "Larisa",
                "addressRegion": "LR",
                "addressCountry": "GR"
            },
            "geo": {
                "@type": "GeoCoordinates",
                "latitude": "39.85355652",
                "longitude": "22.556080985"
            }
        },
        "eventAttendanceMode": "https://schema.org/OfflineEventAttendanceMode",
        "description": "Ξεκινάμε το Σάββατο το πρωί 23 Μαϊου από Θεσσαλονίκη (Βασιλικό Θέατρο & One Salonica) με πρώτο προορισμό τον Κίσσαβο και συγκεκριμένα το Ομόλιο!\n\nΟ Κίσσαβος είναι βουνό της Θεσσαλίας, γνωστό επίσης με το όνομα Όσσα. \nΗ κορυφή Προφήτης Ηλίας έχει υψόμετρο 1.978 μέτρα, ενώ πρόσφατα μετονομάστηκε σ",
        "organizer": [
            {
                "@type": "Organization",
                "name": "Svoura Travellers Club",
                "url": "https://allevents.in/org/svoura-travellers-club/17044579",
                "description": "Ημερήσιες εξορμήσεις, διήμερες & τριήμερες εκδρομές στη φύση γεμάτες με ξεχωριστές βιωματικές εμπειρίες!\nΜΗ.Τ.Ε : 01.02.Ε70.00.00313.01"
            }
        ]
    }
]
```